SET บ่ายลุ้นรีบาวด์ หากไม่หลุดแนวรับ 1,490 จุด
SET บ่ายลุ้นรีบาวด์ หากไม่หลุดแนวรับ 1,490-1,493 จุด
12 พ.ค. 2558

นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยถึงตลาดหุ้นไทยในช่วงเช้าที่ผ่านมา มีแรงขายออกมาหลังดัชนีหลุดแนวรับ 1,500 จุด โดยสาเหตุหลักมาจากพื้นฐานเศรษฐกิจในประเทศที่อ่อนแอ และปัญหาการส่งออกที่ชะลอตัว รวมถึงยังมีปัจจัยด้านลบจากนอกประเทศ คือความกังวลเกี่ยวกับการปรับขึ้นอัตราดอกเบี้ยของสหรัฐ สำหรับตลาดหุ้นในภูมิภาคส่วนใหญ่เคลื่อนไหวอยู่ในแดนลบ
แนวโน้มการลงทุนบ่ายนี้หากดัชนียังไม่หลุดแนวรับที่ระดับ 1,490-1,493 จุด คาดว่าจะลุ้นรีบาวด์ได้ในทางเทคนิคหลังตลาดเข้าสู่เขต Oversold แล้ว โดยมองแนวต้านไว้ที่ระดับ 1,505 จุด
 
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
KBANK มูลค่าการซื้อขาย 933.52 ล้านบาท ปิดที่ 208.00 บาท ลดลง 3.00 บาท
TRUE มูลค่าการซื้อขาย 652.08 ล้านบาท ปิดที่ 11.20 บาท ไม่มีการเปลี่ยนแปลง
KTB มูลค่าการซื้อขาย 601.40 ล้านบาท ปิดที่ 19.80 บาท ลดลง 0.20 บาท
IFEC มูลค่าการซื้อขาย 578.53 ล้านบาท ปิดที่ 9.60 บาท ลดลง 0.60 บาท
PTT มูลค่าการซื้อขาย 546.01 ล้านบาท ปิดที่ 353.00 บาท ลดลง 1.00 บาท
 
 
ที่มา: สำนักข่าวอินโฟเควสท์